L’añu pasáu, la Confederación de STEs-i tuvo una xunta billateral cola
Direutora Xeneral de la Seguridá Social, Ma Gloria Redondo Rincón, pa espone-y
les diferencies nel accesu a la xubilación del personal docente de la enseñanza
pública y esixi-y acabar cola discriminación esistente ente coleutivos de
#000006
Nel Estáu español hai dos modalidaes de xubilación del personal funcionario: per una parte, el personal incluyíu nel Réxime de Clases Pasives del Estáu, nel que ta incluyío’l personal funcionario de carrera qu’ingresó na función pública en fecha anterior al 1 de xineru de 2011; per otra, el personal integrao nel Réxime Xeneral de la Seguridá Social, esto ye, el personal interino y el personal funcionario qu’entró dempués de 2011.
#000007
Nel casu del personal funcionario del Réxime de Clases Pasives, p’aportar a la xubilación voluntaria, esíxese tener cumplíos 60 años d’edá y reconocíos trenta años de servicios efeutivos. Sicasí, el personal que pertenez al Réxime Xeneral de la Seguridá Social apuerta a la xubilación en condiciones muncho más estrictes, porque de forma escalonada va llegar a la xubilación a los 67 años en 2027 (na actualidá, 65 y 10 meses) y , en casu de xubilación anticipada, ríquese tener cumplida una edá que nun sía inferior en dos años, tolo más, a la edá esixida en cada casu y acreditar un periodu mínimu de cotización efeutiva de trenta y cinco años, aplicando un coeficiente reductor ente’l 1,625% y el 2% por trimestre según los años cotizaos.
#000008
Estes importantes diferencies na xubilación anticipada ente dambos rexímenes llevaron a incluyir la Disposición adicional quinta nel Real decretu lexislativu 5/2015, de 30 d’ochobre, pol que s’aprueba el Testu refundíu de la Llei del Estatutu Básicu del Emplegáu Públicu (nos mesmos términos de la disposición adicional sesta de la redaición inicial del EBEP -Llei 7/2007) na que s’indicaba: “El gobiernu presentará nel Congresu de los Diputaos un estudiu sobre los distintos rexímenes d’accesu a la xubilación de los funcionarios que contenga, ente otros aspeutos, encamientos p’asegurar la non discriminación ente coleutivos con carauterístiques similares y la conveniencia d’ampliar la posibilidá d’aportar a la xubilación antemanada de determinaos colectivos“. Trescurrieron trelce años d’esta Disposición y los distintos gobiernos nun encetaron los términos incluyíos nella. Amás, nel añu 2017, el Defensor del Pueblu emitió un Encamientu al Ministeriu de Facienda y Función Pública pa que se dea cumplimientu a la Disposición incluyida nel EBEP.
#000009
Dende los STES-i, siguimos demandando que ye menester correxir estos desaxustes por suponer una evidente discriminación ente coleutivos y polos importantes riesgos llaborales qu’afeuten al coleutivu. Por ello, amás d’una nueva solicitú d’entrevista cola Directora de Seguridá Social p’avanzar nes nueses propuestes, acabamos d’unvia-yos un refechu informe de salú llaboral y riesgos llaborales nel sector docente, un informe que pretende demostrar con datos que’l trabayu que se desenvuelve na enseñanza tien una especificidá y una complexidá qu’esixen encetar con responsabilidá l’accesu a la xubilación anticipada de los coleutivos que pertenecen al Réxime Xeneral de la Seguridá Social. El llabor docente acarreta unos efeutos adversos na salú del profesoráu, tal como ta reconocío y avalao por dellos estudios y persones espertes na materia. El personal docente ye un coleutivu que carez gran diversidá de riesgos llaborales: amás de los psicosociales, que se deben en bona parte a les carauterístiques del oficiu, hai otros como los ergonómicos o los físicos que tamién son especialmente importantes. L’estrés, l’ansiedá y la depresión ocupen los primeros puestos na llista d’enfermedaes que causen baxa llaboral ente los docentes.
#000010
Certifíquenlo asina los datos recoyíos por distintos informes del Conseyu Escolar del Estáu, qu’aseguren que les alteraciones psíquiques son les que provoquen más baxes llargues ente’l profesoráu: «La sobrecarga nerviosa derivada del propiu llabor docente, les deceiciones y frustraciones de les condiciones de trabayu esistentes, l’estrés en delles dómines del cursu... inflúin de manera decisiva en munches de les alteraciones psíquiques», ya indícase que: «éstes lleguen a producir depresiones, que causen un altu índiz de ausentismu ente los profesionales de la enseñanza».
#000011
Dende la Confederación de STEs-i, nun vamos cesar nel empeñu y vamos siguir lluchando con tolos medios que tengamos p’acabar cola desigualdá y discriminación qu’afeuta al profesoráu interín y al qu’ingresó na Función Pública a partir de 2011. Vamos esixir que se tengan en cuenta los riesgos llaborales inherentes al sector educativu y que dambos coleutivos apuerten a la xubilación voluntaria o antemanada nes mesmes condiciones que’l profesoráu personal funcionariu que pertenez al Réxime de Clases Pasives.
#000012
Una xuba salarial que mos sigue aprobetayando
#000021
¿Quién firmó’l cese a los 3 años del personal interino?
#000022